 الأسلوب الأدبي للرواية بديع جداا ,, وطريقة قراءة المشهد أقرب للإنصاف باعتبار ان من يكتب يراقب المشهد من بعيد ولم يتحامل على أحد دون آخر ,, ولم يحمل احدا فوق ما حدث بالواقع ,,,, الرواية لها محورين أساسيين :: محور اجتماعي ,, يحاول فيه الأب أن يعدد أخطاءه التي ندمه عليها وكانت سببا في تعاسته ,, أملا منه أن يتجنبها ابنه ,, ولكنه ابتعد عن أسلوب الأب الواعظ ,, واكتفى بسرد ما وقع فيه من أخطاء في حق نفسه ومن حوله بعفوية ,,, والمحور السياسي ,, الذي حاول فيه تبرئة نفسه من اي جريمة حقيقية واكتفى بأن يصف نفسه بانه كان شاهدا على ماحدث ولم يوافق عليه ,, ولكنه حدث ,, الشق الاجتماعي للرواية ,, حاول يوصل لابنه نصيحة ملخصها انت ممكن تكون اي حاجة مهمة في اي مجال ,, بس لازم تحط مشاعرك رقم واحد في كل اختياراتك ,, وماتخليش حد يضحك عليك ,, اعمل اللي انت بتحبه واللي انت حاسس بيه في اي وقت ,, دون النظر للعواقب المجتمعية ولا السياسية للامور ,, هو ندم على تركه لعفاف لمجرد انها مش من طبقته الاجتماعية ,,, وطبعا على هجره لداومينج من الاول , و سلبيته في التعامل من نور ,, وتجاهله للمشكلة الحقيقية اللي هي واجهته بيها ,,, وكان بيضرب مثال بمحمود اللي حب سالي واتجوزها وفضل معاها لحد ما حكم عليهما بالاعدام ,,, بغض النظر عن كمية المشاكل اللي واجهته بسببها لكنه تمسك بها !! الرواية فيها كمية نصائح مهمة جدااا ,,, وفاصلة ,,, ملخصها في 3 أساسيين ,,,: الاولى اللي كتبتها بوست عندي : **قالتله يابني ماحدش بيتجوز حبه الأول إلا في الأفلام وحتى الأفلام مش دايما، صدقها رغم وجع قلبه، و رغم معرفته إن كلامها غلط، و عاش بعدها يثبت صحة نظريتها: ماحدش بيتجوز حبه الأول ولا التاني ولا الثالث- كان بارعا في التخلي عن جميع من أحبهم و أحبوه، ** الابتزاز العاطفي للوالدين , لا يعرف الآباء حجم سلطتهم على أبناءهم ولا يعرف الأبناء لأي درجة يجهل الآباء طلايقهم ويتحسسون من الخطأ ويترددون مثلهم,, لا تستسلم للعبة الابتزاز العاطفي مهما حدث فهي قاتلة ,, **أسوأ شيء أن يكون المرء جبانا ويدعي الرجولة ,, كن جبانا إن لم يكن هناك بد,,لكن لا تضلل من تحب فتجرحه مرتين ** إنك لا تحب امرأة حقا حتى ترى نواقصها واحتياجاتها ولا يفزعك منها شيء ,,, "" رسم شخصية نور بعبقرية مذهلة "" ----------------- الشق السياسي للرواية ,,, مش هدخل في تفاصيل كل مرحلة لاننا كده هنكتب رواية تانية ,,, النقط الرئيسية : هو تحدث في البداية من وجهة نظر رجل يعمل في قلب النظام ,, وحاول بقدر الإمكان تبرئة نفسه من الفساد الذي كان كان يغرق كل ركن في المؤسسة ,, "" هو اعترف بفساد كل شيء وكل شخص إلا هو " هو كان الشخص الذي يحمل كل المعلومات وسهل الانقياد جداا بسبب سلبيته , لذلك استعانت به كل الأنظامة التي حكمت ,, حتى لو كانت معادية لبعضها البعض ,, وده مثال حقيقي لمن يعمل في القصر ,, كلهم وارثين جينات " مات الملك ,, عاش الملك "" الثورة قام بها الشباب عموما ,, وده اللي هو حاول يقوله في كل مصيبة بتحصل ,,, يعني بفرض ان الرواية دي اتعملت فيلم ,, حاسة ان في صوت كده من المجهول كل شوية هيطلع ,, يقول " عيش حرية عدالة اجتماعية , " "آن الأوان ترحلي يا دولة العواجيز " هو حمل كل القيادات السياسية ,, مسؤولية انهيار الأوضاع في كل المراحل ,,, وأعطى لكل تيار حقه في تأثيره على مجريات الامور ,, اليسار فعلا كانوا مش واصلين للناس صح ,, الاخوان والسلفيين كانت لهم قوة على طول الخط في كل المراحل ,, الرواية خلصها قبل انتخابات الرئاسة مباشرة ,,, ووقتها تقريبا كان أغلب ظننا ان حكم العسكر مستمر ,,, بس الصراحة طوبى للشرفاء ,, دب لجة ماكنتش ممكن تخطر على بال حد ,, ان الناس كلهم في ذروة انقسامهم ولسة طالعين من المرحلة الأولى وهم متخانقين مع بعض في الانتخابات عشان يتحدوا وينجحوا مرشح الإخوان,,,, "" طبعا تبين بعد ذلك أن حكم العسكر لازال قائما والبركة في المتخاذلين "" عز الدين فكر صح في الأول ,, الثورة وتبعاتها مرهقة جداا ,, والموجة شوية تعلى وشوية تنزل وشوية تشيل اللي قدامها ,, كل ده منع من اي تقدم ,, انعزل عن كل ده ,, وكانه عايش في جزيرة لوحده ,, واكتفى بتدريب الشباب اللي هيقوموا بعد كده بدور محوري مهم جداا في المراحل القادمة ,,, والشباب قاموا باللي كنا مفروض نقوم به من اول الثورة ,, بس كل ما نبدا تحصل حاجة تشغلنا عنه ,, هو ماسابش حاجة تشغله عن الهدف ده ,, وفعلا حقق اللي نفسه فيه ,, وكان مخلصا حقاا ,, وكان عارف نفسه انه لا يصلح لاي منصب ,, لكن بسبب النظرة الضيقة في المجتمع اي حد بيجمع ناس حواليه يبقى ينفع لاي حاجة ,, رئيس جمهورية ورئيس جامعة وسفير وكل حاجة ,,, محمود كان أكثرهم إخلاصا ,, بس كانت رؤيته قاصرة ,, وماعندوش مروونة ,,, عز الدين بالمحاكم الثورية بتاعته ,, كانت ممكن لو اتعملت اول الثورة يبقى العدد اقل جداا ,, ويبقى الموضوع عادي ,,, بس طبعا اللي عمله ده جريمة ,, وخلى عند الناس تبلد مشاعر غرييب ,, اتنقل لي وانا مندمجة في الرواية ,,, واتنقل لأسلوب الكاتب حتى ,, ذكره بعد لمقتل مئة الف من السلفيين في وقت القوى السياسية قاعدين بيعملوا الدستور ,,!!!!!!!! وبعد كده فجأة بدون مقدمات ,, يتكلم عن مقتل اخته في جملة ,, أفزعتني من كتر ماهي باردة ,,بس جايز تتباع الاحداث دي وموت المقربين منه في فترات متقاربة هي كانت السبب إنه يفوق ,, مع انه متأخر جداا ,,, بس دي حاجة لنفسه ,, اللي يهمني هنا انعكاس ده على المجتمع ,,,, قتل قتل قتل ,, بلطجة وقتل ومحاكم ثورية وشنق لناس كانوا امبارح من المخلصين ,, وقتل قتل ,,, وحرب ,, وضرب لشاليهات في العين السخنة ,,, و70 واحد يموت ,,!! كل ده حول المجتمع لمجتمع متبلد المشاعر ,,, قاسي ,, وده اللي احنا في طريقنا ليه ,, هناك قوة حقيقية تجرنا لنصل لهذه المرحلة ,,!! * هو افترض في الاخوان انهم هيمشوا عدل بعد كل اللي شافته البلد في المرحلة اليل فاتت ,, تقريبا هو ذكر مسار الاخوان في الحكم عكس تماما المسار اللي هم مشيوا فيه ,,, وربما لو كانوا اتبعوا النظام ده كان الال دلوقتي غير الحال ,,, هو في الاخر وصل لنتيجة ان المعركة في مصر فئتين ,, فئة العسكر "" تدغمه امريكا واسرائيل "" وفئة الشعب والقوى "" المدنية "" مع اختلاف اتجاهتهم الفكرية ,,,, الشعب كله وقف مع الحكم المدني اللي كان رئيسه اخواان ضد الانقلاب العسكري وقتها ,,, الفقرة دي بتحسم المعركة والجدل الداائر النتيجة في الاخر انه هيعمل حاجة تنقذ البلد , ومش هيهمه وقتها ان الناس تتهمه بالخيانة أو لا ,,, هو اتاخر في كل حااجة ,, والعمل البطولي اللي قام بيه في الاخر نفعه هيكون ليه هو بسس ,,, عشان يكفر عن اللي عمله ,, باب الخروج اللي طلعت بيه من الرواية : ** الشباب ,, الشباب ,, الشباب ,,,, سيطرة الشباب الواعي المثقف على كل مؤسسات الدولة ,, وقبلها وضع خطة واضحة من الكفاءات "" منهم أيضا مش من العواجيز "" لتطوير البلد ,, ** الحلول الميدانية ستظل حلول مؤقتة و لو قررت ان تطول فترتها ستخسر كل شيء ,, "" هذه الإجراءات كلها تصلح لسد عجز مؤقت ,,لكنها لا تحل محل الدولة وخدماتها المنهارة ,, "" اعتقد ده اللي بنغنيه بقالنا سنتين ,, بس ماحدش بيفهم برده ,, ** الوحدة بين كل فئات الشعب ,, ** العسكر عدو وليس صديق وسيظل كذلك حتى تطهير صفوفه من العملاء , 